Kõigi kinnisvaraturu skeptikute kiuste avas Domus Kinnisvara möödunud aasta jaanuari alguses Pärnus oma esinduse.  Kinnisvaraturu absoluutses madalseisus ning Eesti ühes keerulisemas piirkonnas loodud uus struktuuriüksus on tänaseks ennast igati õigustanud. Meie tublide "pärnakate" aktiivse tegutsemise ning heade partnerite suurepärase toetuse tulemusena oleme saavutanud stabiilse positsiooni ja klientide usalduse ka Pärnu kinnisvaraturul. Kuigi täpsemad kokkuvõtted lõppenud tegutsemisaastast teeme veebruari alguses, siis võime julgelt öelda, et Pärnu kontor on olnud efektiivne ning kasumis. Seetõttu oleme planeerinud  2011 aastaks tegevusmahu vähemalt kahekordse kasvu. Seda nii vahendatavate tehingute ja väljastatavate eksperthinnagute arvu kui ka rahalise käibe osas. Kasv on kavandatud nii turumahu üldise kasvu kui müügitegevuse sisulise parandamise arvelt.